Paġna Din il-pubblikazzjoni tinkludi mistoqsijiet bil-miktub magħmula mill-Membri tal-Parlament Ewropew u t-tweġibiet tagħhom mogħtija minn istituzzjoni tal-Unjoni Ewropea. Għal kull mistoqsija u tweġiba, il-verżjoni tal-lingwa oriġinali hija ppreżentata qabel traduzzjoni possibbli. F'xi każijiet, jista' jkun li r-risposta tingħata b'lingwa differenti minn dik tal-mistoqsija. Dan jiddependi mil-lingwa li jaħdem biha l-kumitat li jkun intalab jagħti tweġiba. Dawn il-mistoqsijiet u tweġibiet huma ppubblikati skont l-Artikoli 117 u 118 tar-Regoli tal-Proċedura tal-Parlament Ewropew. Il-mistoqsijiet u t-tweġibiet kollha jistgħu jinqraw fis-sit elettroniku tal-Parlament Ewropew (Europarl) taħt l-intestatura Mistoqsijiet Parlamentari: Grupp tal-Partit Popolari Ewropew (Demokristjani) Grupp tal-Alleanza Progressiva tas-Socjalisti u d-Demokratici fil-Parlament Ewropew Grupp tal-Alleanza tal-Liberali u d-Demokratiċi għall-Ewropa Grupp tal-Konservattivi u Riformisti Ewropej Grupp tal-Ħodor/Alleanza Ħielsa Ewropea Grupp Konfederali tax-Xellug Magħqud Ewropew - Xellug Aħdar Nordiku Grupp għall-Ewropa Ħielsa u Demokratika Wara l-konferenza li saret waqt il-Presidenza Litwana tal-Kunsill fuq is-Sistemi tas-Saħħa Sostenibbli għal Tkabbir Inklussiv fl-Ewropa, u d-"Dikjarazzjoni ta' Vilnius" li rriżultat minnha, li titlob għal aċċess universali għal servizzi tas-saħħa ta' kwalità għolja u li jikkonċentraw fuq in-nies u għal approċċ ta' sħubija biex ikunu identifikati soluzzjonijiet effettivi biex tittejjeb l-ekwita tal-aċċess, xi rwol jista' jkollha l-Kummissjoni fl-avvanz ta' dan ix-xogħol, b'mod partikolari rigward il-kejl, l-evalwazzjoni, it-tqabbil u t-titjib ta' tali aċċess madwar u fi ħdan l-Istati Membri tal-UE? L-istituzzjonijiet tal-UE għandhom jikkonformaw ma' dan il-prinċipju fl-azzjonijiet tagħhom. Sabiex tikkontribwixxi għat-tnaqqis tad-differenzi fl-aċċessibbiltà għall-kura tas-saħħa, filwaqt li tiżgura aċċess ekwu fl-Istati Membri u bejniethom u tindirizza l-inugwaljanzi li jaffettwaw il-gruppi ta' popolazzjoni l-aktar vulnerabbli, l-UE qiegħda tappoġġa l-Istati Membri fi kwistjonijiet bħall-valutazzjoni tal-prestazzjoni tas-sistema tas-saħħa, is-saħħa tal-ħaddiema jew il-valutazzjoni tat-teknoloġija tas-saħħa. Barra minn hekk, il-kejl jew il-paragun tal-aċċess għall-kura bejn l-Istati Membri jkun importanti biex jivvaluta pereżempju jekk il-konformità mal-prinċipju tal-Karta tinkisibx fid-Direttiva 2011/24 dwar id-drittijiet tal-pazjenti fir-rigward tal-kura tas-saħħa transkonfinali. Madankollu, il-kejl tal-aċċess għall-kura tas-saħħa jinkludi diffikultajiet sinifikanti. L-indikaturi disponibbli jippermettu l-kejl tal-awtoperċezzjoni tal-ħtiġijiet mhux sodisfatti għall-kura iżda mhux il-kejl oġġettiv tal-aċċess; l-indikaturi għall-kopertura, il-ħinijiet ta' stennija u l-affordabbiltà huma jew ineżistenti jew inadegwati. Il-Kummissjoni bħalissa qed tanalizza l-kwistjoni ta' aċċess għall-kura tas-saħħa bil-ħsieb li jiġu identifikati l-oqsma possibbli li jeħtieġu aktar xogħol fil-ġejjieni. Kontribuzzjonijiet minn partijiet interessati dwar l-għodod li jkejlu l-aċċess ikunu apprezzati f'dak il-kuntest. Minħabba: li ġie approvat, bl-aħħar adeżjoni tal-Ġermanja, il-pjan ta' rimi tal-armi kimiċi Sirjani, li ngħata bidu, fil-fażi preliminari tiegħu, bit-trasferiment tal-ewwel tagħbija fuq bastiment mill-port Sirjan ta' Latakia fis-7 ta' Jannar li għadda; li dan il-pjan jipprevedi erba' fażijiet: it-trasport tas-sustanzi tossiċi li ġejjin minn 12-il sit Sirjan, lejn il-port ta' Latakia, taħt il-kontroll ta' persunal Russu b'kontejners Amerikani; il-ħżin tas-sustanzi fuq bastimenti ta' tagħbija Daniżi u Norveġiżi, b'appoġġ loġistiku mill-Amerikani u bir-Russja li tkun responsabbli mis-sigurtà; it-trasport lejn port Taljan mill-vapuri Daniżi (Ark Futura) u Norveġiżi; it-trasferiment tal-aġenti kimiċi perikolużi fuq vapur militari Amerikan (MV Cape Ray), bir-rimi suċċessiv, permezz ta' idroliżi, tas-sustanzi kimiċi, li mbagħad se jkunu mgħarrqa mill-bastiment f'ibħra internazzjonali, fiċ-ċentru tal-Baħar Jonju, bejn Kreta, il-Libja, Sqallija u Malta, fejn kollox mistenni li jseħħ fl-aħħar ta' Jannar, qed jiġi mistoqsi lill-Viċi President/Rappreżentant Għoli: liema kriterji u valutazzjonijiet ittieħdu biex jintagħżel is-sit fejn isir ir-rimi; liema siti oħra, minbarra l-Baħar Mediterran, ġew ikkunsidrati bħala siti possibbli fejn jista' jsir it-tali rimi; jekk hux qed tiġi kkunsidrata l-possibilità li dan iħalli impatt diżastruż qawwi fuq l-ekosistema kollu tal-ibħra territorjali, meta jitqies li l-Baħar Mediterran, għalkemm jinkludi fih l-ibħra internazzjonali, xorta waħda hu baħar magħluq. jekk huwiex possibbli li titbiddel l-għażla tas-sit fejn isir ir-rimi, b'mod li jkun ippreservat mhux biss l-ekosistema nnifsu imma anke s-saħħa taċ-ċittadini kollha Ewropej fiż-żona tal-Mediterran u lil hinn minnha, minħabba l-konsegwenzi gravi eventwali ta' din id-deċiżjoni. Il-qerda tal-ħażna tal-armi kimiċi Sirjana kienet miftehma u qed tiġi ssorveljata mill-Kunsill Eżekuttiv tal-OPCW u lill-Kunsill tas-Sigurtà tan-NU, li ħadu l-miżuri relevanti kollha biex jiżguraw l-ogħla standards ta' sigurtà ambjentali filwaqt li tkompli bil-qerda tal-kategoriji kollha tal-kimiċi Sirjani. Dan il-pjan jinsab f'serje ta' dokumenti pubbliċi tal-OPCW li fihom deċiżjonijiet rilevanti meħuda mill-Kunsill Eżekuttiv tal-OPCW. Fl-ippjanar tal-operazzjoni kemm il-UNEP kif ukoll il-WHO kienu involuti b'mod attiv. Il-metodu ta' idrolisi għall-prekursuri kimiċi ta' Prijorità 1 ġie bbażat fuq esperjenza twila u ta' suċċess f'sitwazzjonijiet simili. Il-post eżatt abbord vapur ipprovdut mill-Gvern tal-Istati Uniti f'ibħra internazzjonali għadu ma ġiex deċiż. Ma hemm l-ebda intenzjoni li s-sustanzi kimiċi jew id-dranaġġ tagħhom wara l-idroliżi jiġu rilaxxati fil-baħar. Minflok, se jinħażnu fuq bastiment tal-Istati Uniti u trasferiti, flimkien mal-bqija tal-kimiċi industrijali tas-Sirja lejn faċilitajiet kummerċjali magħżula għall-qerda finali permezz ta' inċinerazzjoni. Il-Missjoni Konġunta reċentement organizzat laqgħa ma' NGOs ambjentali internazzjonali u nazzjonali ewlenin, biex tispjega li l-qerda se ssir skont id-dispożizzjonijiet tal-leġiżlazzjoni internazzjonali u nazzjonali stabbiliti. Fl-aħħar nett, għandu jiġi enfasizzat li l-UE u l-Istati Membri tagħha kienu qed jikkontribwixxu sew finanzjarjament u sew in natura ta' din l-operazzjoni, bil-mira li tiġi eliminata kategorija ta' armi letali tal-qerda tal-massa u li tiġi evitata repetizzjoni tal-użu tagħhom kontra l-poplu Sirjan. Ġie rrapportat li f'Malta, il-Pulizija talbet lill-waħda mill-gazzetti nazzjonali tal-pajjiż tiżvela s-sors kunfidenzjali ta' informazzjoni dwar ġrajja għaddejja bħalissa li qed tiġi segwita mill-gazzetta. X'leġiżlazzjoni jew ġurisprudenza teżisti fil-livell tal-UE rigward il-protezzjoni tas-sorsi ġurnalistiċi? Il-Kummissjoni tikkunsidra l-protezzjoni tas-sorsi ġurnalistiċibħala fundamentali għall-protezzjoni ta' stampa libera u ġusta fi Stat Membru? X'inhi s-sitwazzjoni fl-Istati Membri l-oħra f'dak li għandu x'jaqsam mal-protezzjoni tas-sorsi ġurnalistiċi? Il-Kummissjoni timmira li tiżgura r-rispett tad-drittijiet u l-prinċipji minquxa fil-Karta tad-Drittijiet Fundamentali tal-UE, inkluż l-Artikolu 11 dwar il-libertà tal-espressjoni u tal-informazzjoni (li tħaddan ukoll il-libertà u l-pluraliżmu tal-midja). Skont l-Artikolu 51(1), il-Karta tapplika għall-Istati Membri biss meta jkunu qegħdin jimplimentaw il-liġi tal-UE. Ma hemm l-ebda leġiżlazzjoni Ewropea li tirrigwarda l-protezzjoni tas-sorsi.
Extracted from C_284_2014.html